Emil Krafth

Emil Henry Kristoffer Krafth (sündinud 2. augustil 1994 Ljungbys) on Rootsi jalgpallur, kes mängib paremkaitsjana Inglismaa Premier League'i klubis Newcastle United ja Rootsi jalgpallikoondises.

2011. aastal debüteeris ta Rootsi esiliigas klubis nimega Östers IF. 2012. aasta jaanuaris liitus ta Rootsi kõrgliiga klubiga Helsingborgs IF.

2015. aasta augustis sõlmis ta lepingu Itaalia kõrgliiga klubiga Bologna. Hooajal 2018–19	mängis ta Bolognast laenul Prantsusmaa kõrgliiga klubis Amiens. Kuigi ta sõlmis 2019. aasta juunis Amiens'ga püsiva lepingu, siirdus ta viie miljoni naelsterlingi eest juba sama aasta augustis Newcastle Unitedi, kellega sõlmis nelja-aastase lepingu.

Rootsi jalgpallikoondises tegi Krafth debüüdi 17. jaanuaril 2014 mängus Moldova vastu. Ta kuulus Rootsi koondisse 2018. aasta maailmameistrivõistlustel.

Rootsi jalgpallurid
Bologna FC 1909 jalgpallurid
Amiens SC mängijad
Newcastle United FC mängijad
Serie A mängijad
Ligue 1 mängijad
Premier League'i mängijad
Sündinud 1994